*.................( sz.) napirend*

Előterjesztve: a Közoktatási, Közművelődési, Sport

Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2023. március 30-i rendes ülésére**

**Tárgy:** Javaslat a Magyar Máltai Szeretetszolgálat Egyesülettel az utcai szociális munka és a hajléktalan személyek nappali ellátására ellátási szerződés megkötésére

**Készítette:** …………………………………

Ötvös Zoltán osztályvezető

Intézményirányítási Osztály s.k.

**Egyeztetve:**

…………………………………

Vargáné Luketics Gabriella

humánszolgáltatási igazgató s.k.

**Látta:** ……………………………………

dr. Szalai Tibor jegyző

……………………………..

dr. Silye Tamás jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 13. § (1) bekezdés (10) pontja alapján a helyi önkormányzat feladata a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása.

A szociális igazgatásról és a szociális ellátásokról szóló 1993. évi III. törvény (továbbiakban: Szt.) 86. § (1) bekezdése szerint az önkormányzat köteles biztosítani a hajléktalan személyek nappali ellátását. 2012. január 1-jétől az utcai szociális munka nem kötelező feladata a települési önkormányzatnak, de az ellátás továbbra is biztosított a kerületben.

A Képviselő-testület a 360/2007.(X.25.)határozatávalhatározatlan idejűellátási szerződést kötött a Magyar Máltai Szeretetszolgálat Közép-Magyarországi Régiójával (továbbiakban: Máltai Szeretetszolgálat) az utcai szociális munka és a hajléktalan személyek nappali ellátására.

A szerződés a szerződő partner alapadataiban történt változás (név, székhely, adószám, képviseletére jogosult személy, számlaszám) miatt 2015. július 17-ei keltezéssel módosult. (Az O*K-1661/2015. pénzügyi nyilvántartási számú egységes szerkezetű szerződés az előterjesztés mellékletét képezi.)*

A szerződésben foglaltak szerint a II. kerületi illetékességgel rendelkező hajléktalan emberek számára a hajléktalanok időszakos éjjeli menedékhelye, a hajléktalan személyek alapszintű egészségügyi ellátása (mozgó orvosi rendelő, mozgó tbc szűrés, 24 órás egészségügyi centrum) ellátása is biztosítható.

A jelenleg hatályos szerződés a nappali melegedő helyszínéül a Széll Kálmán téri Nappali Melegedőt (1122 Budapest, Széll Kálmán tér 17.) nevesíti, viszont a kerületi ellátást igénylők a Krisztinavárosi Hajléktalan Centrum szolgáltatásait is igénybe veszik (1013 Budapest, Feszty Árpád u. 6.-8.), ezért javasolt ezen nappali melegedő ellátási helyét is feltüntetni a szerződésben.

A Feszty utcai nappali melegedő hosszabb idejű nyitva tartású, mint a Széll Kálmán téri, s a melegedő igénybe vételén túli, komplex szolgáltatásokat is nyújt. A földrajzi távolság lehetővé teszi azt is, hogy gyalogosan, néhány perces sétával meg lehessen közelíteni mindkét melegedőt.

A szerződés módosítása természetesen nem zárja ki annak a lehetőségét, hogy az Önkormányzat elkötelezze magát arra vonatkozóan, hogy megfelelő ingatlan rendelkezésre állása esetén a hajléktalanok nappali melegedője szolgáltatást a kerületben biztosítsa.

A szerződő partner a szakmai és pénzügyi beszámolási kötelezettségének évente eleget tesz, szakmai kapcsolatban van a kerületi szakemberekkel, részt vesz lakossági fórumokon, a téli krízis időszakra való felkészülést egyezteti a kerületi ellátó rendszer egyéb szereplőivel is.

A Máltai Szeretetszolgálat által ellátandó hajléktalan ellátás biztosításának pénzügyi fedezete az Önkormányzat 2023. évi költségvetésébe betervezésre került, a szerződés kötésének pénzügyi kihatása nincs.

A szerződő felek egyeztetése alapján az ellátási szerződés megkötése óta eltelt időszak jogszabályi változásai, a hivatal szervezeti átalakulása, bizottsági névváltozása indokolttá teszik, hogy a 2015. július 17. napján kelt OK-1661/2015. pénzügyi nyilvántartású számú ellátási szerződés közös megegyezéssel való megszüntetésével egyidejűlegegy új szerződés kerüljön megkötésre.

*A szerződés tervezete a határozati javaslat mellékletét képezi.*

Az Szt. 122. §-a szerint*„a helyi önkormányzat képviselő-testülete az ellátási szerződés megkötését, a szerződés módosítását, illetve megszüntetését nem ruházhatja át.”*

A fentiek alapján kérem a Tisztelt Képviselő-testületet szíveskedjék megtárgyalni és elfogadni a határozati javaslatot.

**HATÁROZATI JAVASLAT**

A Képviselő-testület úgy dönt, hogy a Magyar Máltai Szeretetszolgálat Egyesülettel (székhely: 1025 Budapest, Szarvas Gábor út 58-60., adószám: 19025702-2-44) a hajléktalan személyek nappali ellátására és utcai szociális munkára -  e határozat mellékletét képező - ellátási szerződést egyező akaratnyilvánítással 2023. április 1-jétől megköti, s ezzel egyidejűleg a 2015. július 17. napján kelt OK-1661/2015. pénzügyi nyilvántartású számú ellátási szerződés hatályát veszti.

Képviselő-testület egyúttal felhatalmazza a Polgármestert arra, hogy a szükséges technikai jellegű módosításokkal kiegészített ellátási szerződést az Önkormányzat nevében aláírja.

**Felelős:** Polgármester

**Határidő:** 2023. május 31.

*(A határozati javaslat elfogadásához egyszerű többségű szavazati arány szükséges.)*

**Budapest, 2023. március 22.**

**Kovács Márton**

alpolgármester s.k.

*Határozati javaslat melléklete*

**ELLÁTÁSI SZERZŐDÉS**

amely létrejött egyrészről:

a **Budapest Főváros II. Kerületi Önkormányzat** (1024 Budapest, Mechwart liget 1. ÁHTI azonosító: 745213, adószáma: 15735650-2-41) képviseletében **Örsi Gergely** polgármester, mint Támogató (a továbbiakban: Támogató)

másrészről:

a **Magyar Máltai Szeretetszolgálat Egyesület** (székhelye: 1125 Budapest, Szarvas Gábor út 58-60., adószáma:19025702-2-44**,** nyilvántartásba vette: Fővárosi Bíróság a 7.Pk.20910/1989/1. számú végzése, a 01-02-0000010-es nyilvántartási számon) képviseletében: ……………….., mint **Támogatott** (a továbbiakban: **Támogatott**)

együttesen említve **Felek** között, a lent megjelölt helyen és időben az alábbi feltételekkel.

**I. A szerződés tárgya**

1.1. A szerződő felek jelen ellátási szerződést Magyarország helyi önkormányzatairól szóló 2011. évi CLXXXIX. törvény 13. § (1) bekezdése (10) pontja, valamint a szociális igazgatásról és szociális ellátásokról szóló 1993. évi III. törvény (továbbiakban: Szt.) 65/F § (1) bekezdése alapján:

a) az Önkormányzat kötelező feladatát képező hajléktalan személyek nappali ellátására, továbbá

b) a II. kerület területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása céljából az alábbi szolgáltatások biztosítására:

- utcai szociális munka,

- hajléktalan személyek éjjeli menedékhelye,

- hajléktalan személyek alapszintű egészségügyi ellátása (mozgó orvosi rendelő, mozgó tüdőszűrő állomás, hajléktalanok 24 órás egészségügyi centruma)

kötik meg.

1.2. Jelen ellátási szerződés alapján a Támogatott által ellátandó feladatok különösen:

**-** anappali melegedő lehetőséget biztosít a hajléktalan személyek részére a közösségi együttlétre, a pihenésre, a személyi tisztálkodásra, a személyes ruházat tisztítására, az étel melegítésére, tálalására, elfogyasztására,

* az utcai szociális munka feladata az utcán, közterületen, nem lakás céljára szolgáló helyen élők életet vagy testi épséget veszélyeztető helyzetének megszüntetése, az életmóddal járó ártalmak csökkentése, a szociális és egészségügyi szolgáltatások és ellátások igénybe vételének segítése és szervezése, a hajléktalan személyeket ellátó intézménybe vagy más szálláshelyre juttatása.

**II. A szociális ellátásban részesítendők köre, száma, az ellátás igénybe vétele**

2.1.A Támogatott vállalja, hogy a Budapest Főváros II. Kerület Önkormányzat területén életvitelszerűen tartózkodó hajléktalan személyek részére az 1.1) pontban megjelölt ellátásokat biztosítja. A mozgó tüdőszűrő állomás II. kerületi lakosokat is fogad.

2.2.) A Támogatott az utcai szociális munkát II. kerületi ellátási területtel a Magyar Máltai Szeretetszolgálat II. Kerületi Utcai Gondozó Szolgálatán (1013 Budapest, Feszty Árpád u. 6.) keresztül, a hajléktalanok nappali melegedőjét a Széll Kálmán téri Nappali Melegedő (1122 Budapest, Széll Kálmán tér 17.) valamint a Magyar Máltai Szeretetszolgálat Gondviselés Háza Krisztinavárosi Hajléktalan Centruma Nappali Melegedőjének igénybe vételi lehetőségével (1031 Budapest, Feszty Árpád u. 6-8.) biztosítja. Az éjjeli menedékhely a Krisztinavárosi Hajléktalan Centrumban vehető igénybe.

2.3. Az Önkormányzat elkötelezi magát arra vonatkozóan, hogy megfelelő ingatlan rendelkezésre állása esetén a hajléktalanok nappali melegedője szolgáltatást a kerületben biztosítja.

2.4. A Támogató megbízása alapján a Támogatott vállalja, hogy az 1.1. pontban meghatározott személyes gondoskodás keretébe tartozó hajléktalan személyek alap és szakellátását - a Budapest Főváros Kormányhivatala Gyámügyi és Igazságügyi Főosztály által kiadott véglegessé vált szolgáltatói nyilvántartásba történő bejegyzés alapján, engedélyezett létszámban - biztosítja.

2.5. Az 1.1. pontban nevesített személyes gondoskodás keretébe tartozó szociális ellátások igénybevétele önkéntes, az ellátott kérelmére történik.

2.6. Az 1.1. pontban nevesített szociális alapszolgáltatásokért igénybe vételéért az ellátottak térítési díjat nem fizetnek.

**IIII. A Támogatott kötelezettségei**

3.1. A Támogatott ellátja a 1.1. pontban felsorolt szociális szolgáltatásokat.

3.2. A Támogatott az 1.1. pontban meghatározott személyes gondoskodás körébe tartozó szociális szolgáltatásokat azok szakmai tartalmára vonatkozó külön jogszabályok és szakmai követelmények, nyilvántartási és adatkezelési kötelezettségek betartása mellett végzi, az azokban megkövetelt személyi és tárgyi feltételekkel rendelkezik.

3.3. A Támogatott kötelezettséget vállal arra, hogy a vonatkozó jogszabályokban foglalt adatkezelési és adatvédelmi szabályokat betartja.

3.4. A Támogatott az Szt. 121. § (2) bekezdés j) pontja alapján az adatszolgáltatási, valamint statisztikai adatgyűjtési kötelezettségének eleget tesz és a szükséges adatokat a Támogató rendelkezésére bocsátja. Az adatokat a Támogatott a valóságnak megfelelő tartalommal térítésmentesen köteles szolgáltatni.

3.5. A Felek kötelesek minden olyan változásról, rendkívüli eseményről egymást értesíteni, amelyek az ellátási szerződés tartalmára érdemi hatással vannak és egyeztetést, illetőleg további intézkedést igényelnek.

3.6. A Támogatott haladéktalanul köteles a Támogatót írásban tájékoztatni, amennyiben akadályba ütközik az ellátási szerződésben foglalt kötelezettségeinek teljesítése.

3.7. A Támogató az ellátási szerződés tárgyát képező szociális alapszolgáltatások ellátását ellenőrizheti. A Támogatott és a feladatot ellátó intézmények kötelesek az ellenőrzés során a Támogató megbízottjainak átadni az ellenőrzéshez szükséges valamennyi iratot, illetve köteles biztosítani az iratokba való betekintést. Ez alól kivételt képez az ellátást igénybe vevőkre vonatkozóan az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvényben meghatározott egészségügyi adatok megismerése.

3.8.) A Támogatott vállalja, hogy részt vesz a kerületi hajléktalan ellátórendszerrel kapcsolatos tanácskozásokon, a szakmai munkacsoportok munkájában, az Önkormányzat koordinálásával, tárgyév október 15. napjáig egyezteti a II. kerületi szakemberekkel a téli krízisidőszakra való felkészülést.

**IV. A Támogató kötelezettségei**

4.1. A Támogató az éves költségvetési rendeletében megtervezi és biztosítja e szerződés tárgyát képező szolgáltatáshoz a pénzügyi fedezet felső határát.

4.2. A Támogató kötelezettséget vállal, hogy az ellátási szerződést a helyben szokásos módon közzéteszi, a lakosságot tájékoztatja a szolgáltatásnak a településen való elérhetőségéről, a szolgáltatások helyéről.

**V. A szolgáltatás finanszírozása, a szolgáltatáshoz kapcsolódó térítési díjak**

5.1. Felek megállapodnak abban, hogy a 1.1. pontban meghatározott feladatra a Magyarország mindenkori éves költségvetésében meghatározott állami normatív hozzájárulást a Támogatott igényli és használja fel.

5.2. A Támogató jelen ellátási szerződésben foglalt feladatok ellátásának ellenértékeként a 2023. évben 5 612 000 Ft, azaz ötmillió-hatszáztizenkettőezer forint támogatást nyújt pénzeszköz átadással a Támogatott részére, amely összeg évente emelkedik az infláció mértékével. Az Önkormányzat minden naptári évben két egyenlő részletben (május 31-ig és november 15-ig) utalja a támogatást a Szolgáltató OTP Bank Nyrt-nél vezetett 11784009-20200817 számú számlájára.

5.3. A Támogató fizetési kötelezettségét az ellátási szerződésben szereplő bankszámlaszámától eltérő pénzforgalmi jelzőszámú bankszámlára akkor teljesíti, amennyiben a Támogatott cégszerűen aláírt dokumentumban jelenti be a változást.

5.4. A Támogatott a tárgyévet követő március 31. napjáig szakmai és pénzügyi beszámoló formájában évente egyszer írásban köteles beszámolni az illetékes szakmai bizottságnak a tárgyévben végzett szakmai tevékenységéről, a pénzügyi mutatószámainak alakulásáról.

5. 5. Az 5.2. pontban megjelölt önkormányzati támogatás következő évi összegéről a Felek tárgyév december 15-éig egyeztetnek.

**VI. Az ellátási szerződés hatálya, felmondás**

6.1. Jelen ellátási szerződés megszűnik

- a szolgáltatást nyújtó intézmények jogutód nélküli megszűnésével,

- a feleknek az ellátási szerződés megszüntetésére vonatkozó közös megegyezésével,

- felmondás esetén,

- ha a szolgáltatást nyújtó intézmények a szakmai programjával, a működési engedélyében foglaltakkal ellentétes tevékenységet végeznek, és a törvényességi felügyeletét ellátó szerv ezt megállapítja.

6.2. A Felek az ellátási szerződést közös megegyezéssel bármikor jogosultak megszüntetni.

6.3. Az ellátási szerződés megszüntetése esetén a Felek külön megállapodásban rendelkeznek a kölcsönös elszámolás módjáról, időpontjáról, a Felek esetleges – az ellátási szerződés megszűnését követő időszakra vonatkozó – kötelezettségeiről.

6.4. A Felek az ellátási szerződést rendes felmondással, 6 (hat) havi felmondási idővel, a másik fél székhelyére megküldött, írásban tett nyilatkozattal szüntethetik meg.

6. 5. Rendkívüli felmondásnak azonnali hatállyal van helye, ha a másik a fél jelen ellátási szerződésben vállalt kötelezettségeit súlyosan megszegi, különösen,

a) ha az ellátást igénybe vevő/k élete, testi épsége, egészsége kerül veszélybe a végzett tevékenység, mulasztás következményeként, vagy

b) a feladatokat ellátó intézmények a szerződésben vállalt szolgáltatást folyamatosan nem végzik vagy bizonyítottan a jogszabályok, szakmai szabályok súlyos megsértésével, illetve a szükséges hatósági engedélyek nélkül végzik.

6.6. Az ellátási szerződés bármely okból történő megszüntetése esetén kötelesek a Felek a felmondási idő alatt a kötelezettségeiket teljesíteni, az intézmények kötelesek biztosítani az ellátást igénybe vevők részére az 1.1. pontban nevesített szociális szolgáltatásokat.

|  |
| --- |
| **VII. Kártérítés** |

7.1. A Támogatott vállalja, hogy a szolgáltatás időszakos hiánya, illetve az ellátási szerződésnek a feladatokat ellátó intézményeknek felróható okból történő azonnali felmondása esetén – a ténylegesen bekövetkezett kár erejéig – kártérítést fizet a Támogató részére a kiesett szolgáltatás vonatkozásában és időtartamára.

7.2. A kiesett szolgáltatással kapcsolatos fizetési kötelezettség vonatkozásában a Polgári Törvénykönyvről szóló 2013. évi V. törvény (a továbbiakban: Ptk.) 6:48. §-a szerinti kamatfizetési kötelezettség áll fenn.

**VIII. Érdekvédelem, a panaszok kezelése**

8.1. A Támogatott szakmai tevékenysége során kiemelt figyelmet fordít arra, hogy az ellátás igénybe vevőt megilleti a személyes adatainak védelme, a magánéletével kapcsolatos titokvédelem, valamint megilleti az alkotmányos jogok maradéktalan és teljes körű tiszteletben tartása.

8.2. Az ellátást igénybe vevő jogosult a számára egyéniesített formában megadott teljes körű tájékoztatásra: joga van tájékoztatást kérni és kapni a szolgálat által nyújtott szolgáltatások jellemzőiről, azok elérhetőségéről és az igénybevétel rendjéről, valamint az ellátottakat megillető jogokról és azok érvényesítéséről, továbbá jogosult megismerni a róla készült dokumentációban szereplő adatokat.

8.3. A Támogatott biztosítja, hogy az ellátást igénybe vevő tájékoztatást kapjon az ellátottjogi képviselő által nyújtható segítségadás lehetőségéről, az ellátottjogi képviselő elérhetőségéről, valamint támogatja az ellátottjogi képviselő érdekvédelmi tevékenységét.

8.4. A Támogatott az ellátási szerződés tárgyát képező tevékenységével kapcsolatos panaszokat köteles haladéktalanul, legkésőbb a panasz beérkezésétől számított 15 (tizenöt) napon belül kivizsgálni, illetve a panaszost és a Támogatót a vizsgálat eredményéről, a megtett intézkedésekről 15 (tizenöt) napon belül írásban tájékoztatni.

8.5. A Támogató a Támogatott – ellátási szerződésben foglalt – tevékenységével összefüggésben a hozzá érkezett, keletkezett észrevételeket, panaszokat azok beérkezését követő 8 (nyolc) napon belül továbbítja a Támogatott részére.

**IX. Záró rendelkezések**

9.1. Az Ellátási Szerződés alapját különösen az alábbi jogszabályok határozzák meg:

- a szociális igazgatásról és a szociális ellátásokról szóló 1993. évi III. törvény;

- az információs önrendelkezési jogról és az információszabadságról szóló 2011. évi   
CXII. törvény;

- a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet;

- a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendelet;

- a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet;

* a személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SzCsM rendelet;

- a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelete

- Magyarország – az ellátási szerződés fennállásának időtartamára vonatkozó – éves költségvetéséről szóló törvény(ek), rendeletek.

9.2. Az ellátási szerződés módosításához, megszüntetéséhez  a Budapest Főváros II. Kerületi Önkormányzat Képviselő-testületének döntése szükséges.

9.3. A Felek az ellátási szerződésből adódóan keletkezett jogvitákat elsősorban tárgyalásos formában kötelesek rendezni.

9.4. Az ellátási szerződésben nem szabályozott kérdésekben a Ptk., az Szt. és a hatályos egyéb jogszabályok rendelkezései az irányadóak.

9.5. A Felek kötelezettséget vállalnak, hogy az alkalmazottaik és teljesítési segédeik az ellátási szerződésben rögzített és annak teljesítése során egymás tudomására jutott kapcsolattartási adatait kizárólag jelen ellátási szerződéssel kapcsolódóan, annak teljesítéséhez szükséges mértékben, az adatvédelmi jogszabályoknak és elvárásoknak megfelelően kezelik.

9.6. A Támogatott az ellátási szerződés aláírásával nyilatkozik arról, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontjában meghatározott átlátható szervezetnek minősül. Vállalja, hogy ezen nyilatkozatban foglaltak változása esetén a változásról haladéktalanul tájékoztatja a Támogatót. A Felek rögzítik, hogy a Támogatót azonnali hatályú felmondási vagy – amennyiben a teljesítésre még nem került sor – elállási jog illeti meg, ha a Támogatott a jelen pontban meghatározott nyilatkozatot valótlan tartalommal tette meg vagy a nyilatkozatban foglaltak változására vonatkozó tájékoztatási kötelezettségét elmulasztja.

Jelen ellátási szerződést a Felek egyező akaratnyilvánítással 2023. április 1-jétől határozatlan időre megkötik, ezzel egyidejűleg a 2015. július 17. napján megkötött OK-1661/2015. pénzügyi nyilvántartású számú ellátási szerződés hatályát veszti.

A Felek az ellátási szerződés elolvasták, közösen értelmezték, és mint akaratukkal mindenben megegyezőt, jóváhagyólag és saját kezűleg 4 (négy) példányban írták alá, amelyből 2 (kettő) – 2 (kettő) példány a Támogatót, a Támogatottat illeti meg.

Budapest, 2023. ………….

|  |  |
| --- | --- |
| ……………………….. Budapest Főváros II. Kerületi Önkormányzat  Örsi Gergely  polgármester | …………………………………..  Magyar Máltai Szeretetszolgálat Egyesület  ……………………………. |

*az előterjesztés melléklete*





